cyanic-selkie/wikianc huggingface dataset:
Jimmy Noel
Jimmy Noel (15 Mei 1903 – 31 Januarie 1985) was 'n Amerikaanse akteur. Hy was bekend vir sy rolle in die rolprent North to Alaska (1960) en in die televisiereekse Death Valley Days (1952), The Life and Legend of Wyatt Earp (1955), en Gunsmoke (1955).
Wolwespruit (Mpumalanga, lat -26,88, long 29,38)
Die Wolwespruit is 'n spruit in die provinsie Mpumalanga in Suid-Afrika. Dit mond uit in die Grootdraaidam, wat uitvloei in die Vaalrivier naby Standerton.
Paul Sauer
Paul Oliver Sauer (1 Januarie 1898, Wynberg – 11 Januarie 1976, Stellenbosch) was ’n Suid-Afrikaanse kabinetsminister en lewenslange lid van die Nasionale Party.
Parlementslid
Intussen het hy in 1923 sy eerste verkiesingsveldtog gevoer as kandidaat van die Nasionale Party in die Provinsiale Raadsverkiesing in Stellenbosch. Hy het met meer as twintig stemme uitgeval. Die volgende jaar was hy weer kandidaat in Stellenbosch, dié keer vir die Volksraad, en hy het 65 stemme méér as in 1923 gekry, maar met 470 verloor, omdat die Suid-Afrikaanse Party ná die skrik van 1923 honderde Kleurlinge as kiesers laat registreer het. Ervarings soos dié van Sauer in ’n grenssetel soos Stellenbosch, waar die kleurlingstem die deurslag teen die NP gegee het, het bygedra tot die party se latere beleid dat Kleurlingkiesers van die gemeenskaplike kieserlys verwyder moet word.
In 1929 het hy in Victoria-Wes as kandidaat van die NP teen die latere senator A.M. Conroy van die SAP gestaan en hom met 88 stemme verslaan. Vier jaar later is hy deur die NP van Humansdorp gevra om hom aldaar verkiesbaar te stel in die plek van die pas oorlede minister Charlie Malan. Hy het dit gedoen en Humansdorp tot 1966 as Volksraadslid verteenwoordig. Dit het gestrek van die Van Stadensrivier af tot by Plettenbergbaai en ook die Kouga en die Langkloof ingesluit. Daarná het hy senator geword, 'n posisie wat hy tot 1970 beklee het. Dit beteken dat sy parlementêre loopbaan oor ’n tydperk van 41 jaar gestrek het, net so lank as dié van sy vader. Hy het egter nog tot 1972 as ondervoorsitter van die Kaaplandse NP aangebly voordat hy finaal uit die aktiewe politiek getree het.
Theophrastos
Theophrastos (Grieks: Θεόφραστος; c. 371 – c. 287 v.C. ), ‘n Griekse boorling van Eresos in Lesbos, was die opvolger van Aristoteles in die Peripatetiese skool. As jeugdige het hy reeds na Athene gekom, waar hy aanvanklik in Plato se skool studeer het. Na die dood van Plato het hy hom by Aristoteles geskaar. Aristoteles het sy geskrifte aan Theophrastos nagelaat, en hom aangewys as sy opvolger by die Lykeion. Theophrastos het oor die Peripatetiese skool gepresideer vir ses en dertig jaar, waartydens die skool besondere opbloei getoon het. Na sy dood, het die Atheners hom vereer met ‘n publieke begrafnis. Sy opvolger as hoof van die skool was Strato van Lampsakos.
Paul Sauer
Kabinetsminister
Ná die Nasionale Party se verrassende oorwinning in 1948 stel dr. D.F. Malan hom aan as minister van spoorweë. In 1954 word hy minister van lande, bosbou en waterwese. Dit was deur sy toedoen dat die voormalige Paul Sauer-dam (nou die Kougadam) gebou is ter wille van die boere van die Kouga.
Theophrastos
Theophrastos se belangstellings was uiteenlopend, en het gestrek van biologie en fisika tot etiek en metafisika. Sy twee behoue botaniese werke, Ondersoek na Plante en Omtrent die Oorsake van Plante, het ‘n belangrike invloed op middeleeuse wetenskap gehad. Sy verdere ekstante werke is Omtrent Morele Karakters, Omtrent Sensasie, Omtrent Stene en die fragmente van sy Fisika en Metafisika, almal in Grieks. In filosofie, het hy grammatika en taal bestudeer, en Aristoteles se werk in logika voortgesit. Hy het ook ruimte beskou as ‘n blote rangskikking en plasing van liggame, tyd as ‘n toevalligheid van beweging, en beweging as ‘n noodsaaklike gevolg van alle aktiwiteit. In etiek, het hy geluk beskou as die meegevolg van eksterne invloede néwens deugsaamheid, en is beroemd vir sy stelling dat die "lewe deur welstand regeer word, nie wysheid nie."
Paul Sauer
Kabinetsminister
Hy was ’n beminde minister wat nie geaarsel het om in die besonder die belange van sy kiesafdeling op die hart te dra nie.
Deur sy bemiddeling is die N2-Nasionale pad vanaf Kaapstad gebou met ook die beroemde Paul Sauer-brug (Groot Stormsrivierbrug) oor die Stormsrivier, as bekende landmerk in die Tsitsikamma. Hy het ook veel gedoen om die boswerker se lewensstandaard op te hef en hulle werktoestande te verbeter. As gevolg van sy toegewydheid en die bewondering wat sy kiesers in die Humansdorp-kiesafdeling vir hom gehad het, het die inwoners van Kareedouw besluit om die plaaslike skool na hom te genoem en sedert 1963 staan die skool bekend as Hoërskool Paul Sauer.
Aftrede
Sauer tree in 1963 uit die aktiewe politiek en is op 11 Januarie 1976 aan ’n longkwaal oorlede en op Stellenbosch begrawe.
Paul Sauer sal onthou word as die Prins van die Suid-Afrikaanse Politiek. Hy staan ook bekend as die grootste parlementariër van sy tyd. Hy was minister, wynboer, groot Afrikaner, gevatte spreker, demokraat en een van die grondleggers van ons hedendaagse verhoudingspolitiek.
Wynand Myburgh
Wynand Myburgh is 'n Suid-Afrikaanse musikant. Hy het groot geword in Bellville, Wes-Kaap.
Loopbaan
In 2003 het Wynand saam met Francois van Coke, Johnny de Ridder en Hunter Kennedy die groep Fokofpolisiekar begin. Nadat die groep 'n breuk geneem het om elk op hul individuele musiek te fokus, het Wynand Myburgh en Francois van Coke die groep Van Coke Kartel gestig.
Joesif Joelijewitsj Karakis
Joesif Joelijewitsj Karakis (Russies: Ио́сиф Ю́лиевич Кара́кис) (29 Mei 1902, naby Balta - 23 Februarie 1988, Kiëf) was ’n Sowjet-argitek, stadsbeplanner, skilder en onderwyser. Hy was een van die produktiefste argitekte van Kiëf.
Hy het dosyne argitektoniese monumente ontwerp, asook meer as 2 000 skole. Hy was die argitek van meer as 4 000 geboue in die voormalige Sowjetunie.
Wynand Myburgh
Loopbaan
In 2015 het Wynand die premium lager bier bekendgestel, Fokof Lager, wat Fokofpolisiekar verteenwoordig. In 2019 was hy deel van die span wat die deure van die Fokof Bar in Pretoria oopgemaak het. Die bier en kroeg is albei uitvloeisels van die groep se kreatiwiteit en identiteit.
Joesif Joelijewitsj Karakis
Projekte
In Kiëf was hy onder meer verantwoordelik vir:
Hy het ook verskeie gebou ontwerp of help ontwerp in Moskou (Koersk-stasie), Tasjkent, Chisinau, Bekabod (Oezbekistan), Charkof, Skomorochi, Komsomolsk, ens.
Lisa Kudrow
Lisa Kudrow (gebore 30 Julie 1963) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente Romy and Michele's High School Reunion (1997) en The Opposite of Sex (1998), en in die televisiereekse Friends (1994) en The Comeback (2005).
Bill J. van Niekerk
Lewe en werk
Bill J. van Niekerk is op 4 Mei 1921 gebore en word groot in die Wes-Transvaal. Hy studeer verder aan die Universiteit van Stellenbosch, waar die bekende skrywer P.J. Schoeman een van sy lektore is en ’n lewenslange vriendskap tussen hulle ontstaan. In Schoeman se boeke word na hom verwys as Bill. Rondom die jare van die Tweede Wêreldoorlog is Schoeman kommandant van ’n kommando in die Ossewabrandwag, met Van Niekerk sy lyfwag Vir jare werk hy in Johannesburg, maar die veld se roep is te sterk en hy bedank sy werk om vir hom ’n veeplasie naby Namutoni in Suidwes-Afrika te koop. In 1953 trou hy met Anneke Rossouw en hulle vestig hulle met hulle kinders in Pretoria. Hy behaal sy Meestersgraad en is dan vanaf 1963 as dosent in die Departement Volkekunde aan die Universiteit van Suid-Afrika verbonde, waar hy mettertyd tot professor bevorder word. Vir geruime tyd doen hy regsnavorsing onder die Tswana. Sy vrou was hoofsaaklik verantwoordelik vir die ontdekking van 'n interessante argeologiese werkplaas te Kolobeng in Botswana. Later trou hy met Susan de Wit (néé Saaiman). Op 2 Februarie 2001 is hy oorlede.
Skryfwerk
Sy “Ver is die swerwer se horison” speel in Suidwes-Afrika af en bevat verhale, sketse en anekdotes oor die veld en die dierelewe in Namibië, waarin hy veral die atmosfeer en stemming in die natuur oproep. Van die mees geslaagde sketse in die bundel handel oor die inwoners van hierdie gebied, die San en die inheemse swart volke.
Besparing
In politiek is dit 'n maatreël wat politici kan instel indien daar 'n te groot skuld of 'n te groot begrotingstekort sou wees. Besuiniging lei deels tot besparings. Ministeries besuinig oor die algemeen wanneer uitgawes dreig om die inkomste te oortref. Die kredietkrisis het wêreldwyd gelei tot grootskaalse besuinigings.
Besparing het egter ook 'n nadeel. Indien die regering besuinig het burgers en maatskappye ook minder inkomste en sal hulle dus ook uitgawes moet sny. Hierdeur verlaag besteding en ekonomiese groei word vertraag. Daarby bestaan ​​die risiko dat die regering of instansies besuinig op uitgawes wat agterna nuttig blyk te gewees het, waardeur ons dan die nadeel sal ervaar. Dink bv. aan die ontslag van 'n duur maar baie produktiewe bestuurder van 'n onderneming. Die onderneming spaar dadelik koste, maar beleef na 'n rukkie dat sy omset in duie stort. Sou die regering besluit om bv. nie 'n gevangenis te bou nie, sal korrektiewe dienste dalk na 'n paar jaar met 'n seltekort sit. En wanneer mense nie meer op hul vakliteratuur inteken nie, bestaan ​​die kans dat daar 'n agterstand in die kennis van die ontwikkeling in die beroep of die bedryf ondervind sal word.
Borasien
Borasien is 'n chemiese verbinding met formule. Die molekuul is isoelektronies en isostruktureel met benseen en die eienskappe van borasien en benseen is vergelykbaar. Omrede dit geen koolstof bevat nie word dit wel anorganiese benseen genoem.
Borasien is termies stabiel in die gasfase, maar vloeistof ondergaan 'n stadige polimerisasieproses. Onder verhitting word die heksagonale vorm van boornitred (BN) by temperature >800 °C gevorm.
Sedert die ontdekking van hierdie stof in 1926 deur A. Stock en E. Pohland is 'n groot aantal afgeleide verbindings daargestel. Oorspronklik is dit vervaardig deur gasvormige boraan en ammoniak  in 'n afgeslote buis te verhit. Aanvanklik word addukte tussen die Lewisbasis ammoniak en die Lewissuur boraan gevorm:
Ander addukte is .4 en .4
Die addukte is nie so vlugtig soos boraan self nie en onder verhitting ondergaan hulle reaksies soos:
'n Reaksie met is ook moontlik en hierdie stof kos minder, maar dit vereis voortdurende verpoeiering in 'n meul.
Kristalstruktuur
Borasien kristalliseer in 'n tetragonale struktuur wat nie met een van vaste benseen se strukture ooreenkom nie. Die molekules is nie gestapel met booratome wat direk bo stikstofatome met koplanêre ringe geleë is nie. In plaas daarvan is die stapels gekantel, en die lae het interplanêre hoeke van 65.2'. Die koplanêre molekules het 'n minimum afstand wat ooreenkom met die korter sel-as 546,3(1) pm. Die molekulêre vlakke en die kort sel-asse sluit 'n hoek van 49.6' in, wat daartoe lei dat die boor- en stikstofatome mekaar tot 357 pm benader. Die elektrondigtheid binne 'n borasienmolekule toon duidelik dat die B-N-bindings 'n polêre karakter het.
Richard Bakalyan
Richard Bakalyan (29 Januarie 1931 – 27 Februarie 2015) was 'n Amerikaanse akteur, skrywer, en vervaardiger. Hy was bekend vir sy rolle in die rolprente Von Ryan's Express (1965), The Computer Wore Tennis Shoes (1969), Chinatown (1974), en The Fox and the Hound (1981).
Montgomery Park
Montgomery Park is 'n noordwestelike voorstad van Johannesburg, sowat 8 km noordwes van die stadsaal.
Montgomery Park word begrens deur die Wespark-begraafplaas in die suide, Franklin Roosevelt Park in die noorde en ooste, en Albertskroon en Albertsville in die suidweste. Die voorstad is in 1951 uitgelê, drie jaar ná Roosevelt Park, en genoem na die Britse veldmaarskalk Bernard Montgomery, wat tydens die Tweede Wêreldoorlog diens gedien het saam met die Geallieerdes in Noord-Afrika. Montgomery Park is aangelê om die naoorlogse behuisingsnood te verlig.
Heilige Stoel
Die Heilige Stoel (Latyn: Sancta Sedes) is die formele benaming vir die staatsregtelike posisie van die Vatikaan, en dui die pous aan tesame met die Staatsekretaris van die Heilige Stoel en die verskillende kongregasies en pouslike rade. Die Heilige Stoel word beskou as die sentrale bestuursorgaan van die Katolieke Kerk. Informeel word daar dan ook gepraat van "die Vatikaan". Soms word in pleks van die benaming Heilige Stoel ook die term Apostoliese Stoel (Latyn: Sedes Apostolica) gebruik ten einde te benadruk dat die pous die opvolger is van die apostel Petrus. Omdat daar egter meer as een Apostoliese Stoel is, is dit meer korrek om te praat van die Heilige Stoel. In die beginjare van die Christendom het die apostels Markus in Alexandrië) en Andreas in Konstantinopel immers hul eie bisdomme gestig met hul eie Apostoliese Stoele.
Die Heilige Stoel het volgens die Verdrag van Laterane in 1929 die eksklusiewe jurisdiksie verkry oor die toe-onlangs gevormde Vatikaanstad, die sogenaamde Status Civitatis Vaticanae of Stato della Città del Vaticano.
Die Heilige Stoel staan onder leiding van die pous, maar dikwels word daar met die aanduiding 'Heilige Stoel' ook die amp of jurisdiksie van de pous bedoel. Die Heilige Stoel bly bestaan indien daar tydelik geen pous is nie (na sy dood of aftrede). Tydens hierdie periode van afwesigheid van die pous word die Katolieke Kerk en Vatikaanstad bestuur deur die Kollege van Kardinale.
Spiesgooi
Spiesgooi is 'n sportitem, deel van atletiek waar 'n spies van omtrent 2,5 m in lengte, so ver moontlik oor 'n gelyk veld gegooi word. Die spies word in die een hand gedra. Die spiesgooier bou momentum op in 'n aanloop in 'n voorafbepaalde area met die spies. In teenstelling met ander sportsoorte kan die spiesgooier 'n beduidende afstand voor die gooi aflê. As gevolg hiervan kan die spies 'n snelheid van tot 113 km/h bereik en tot 105 m ver trek. Spiesgooi is 'n item in beide die mans se Tienkamp en die vroue se Sewekamp.
Heilige Stoel
Regstatus
Die Heilige Stoel is juridies te onderskei van die Vatikaanstad. Die Vatikaanstad is die gebied waaroor de Heilige Stoel soewereiniteit het (die pous is territoriaal die soewerein van die Vatikaanstad). Daar bestaan verdrae waarby die Heilige Stoel self 'n party is. Buitelandse ambassades word aangedui as ambassades by die Heilige Stoel en nie by die Vatikaanstad nie.
Spiesgooi
Die huidige vorm van spiesgooi is in die 18de eeu deur die Skandinawiërs ontwikkel. Dit word vir die eerste keer in 1906 in Engeland by 'n amptelike kampioenskap ingesluit. In 1908 word dit 'n Olimpiese sport vir mans en in 1932 vir vroue.
Heilige Stoel
Regstatus
Die Heilige Stoel is egter nie 'n staat nie, hy tree namens die Vatikaanstad op. So lees die die monetêre ooreenkoms tot toetreding van die euro byvoorbeeld dat die ooreenkoms gesluit word tussen: "Die Italiaanse Republiek, namens die Europese Gemeenskap, en die Vatikaanstad, verteenwoordig deur die Heilige Stoel ooreenkomstig artikel 3 van die Verdrag van Laterane".
Die Vatikaan gee ook sy eie posseëls en euro's uit. Vanweë die beperkte oplaag daarvan is dit veral gewild as versamelstukke. Ook het alle geregistreerde motors in die Vatikaanstad aparte nommerplate met die kode SCV. Hierdie afkorting staan vir Stato della Città del Vaticano, maar word deur die Italianers op skertsende wyse ook uitgelê as Se Cristo Vedesse ("Soos Christus dit sou sien...").
Besittings in Israel
Die Heilige Stoel het op 30 Desember 1993 'n akkoord gesluit met die staat van Israel. Na die akkoord van 1993 het nog twee verdere akkoorde gevolg. Daar is egter nog nie uitvoering gegee aan die akkoorde nie. Daar bly steeds sake wat met ingang 2019 nog steeds nie gereël is nie, wat volgens die Vatikaan die werking van die akkoord belemmer; dit handel veral oor eiendomsregte, kerke, kloosters, grondgebied en belasting. Veral die besetting van die Westelike Jordaanoewer deur Israel ry die akkoord in die wiele. 'n Besonderse strydpunt is die Cenakel, die plek van die laaste ete, en 'n belangrike (Rooms-Katolieke) pelgrimsoord. In 2002 en 2003 het die Israeliese owerhede die visums van Rooms-Katolieke geestelikes wat afkomstig is uit Arabiese lande geweier. In die Vatikaan is daar betoog dat belastingvrystelling vir religieuse plekke 'n eeuelange gewoonte is. 'n Resolusie van die Verenigde Nasies uit 1947 maak ook voorsiening daarvoor. Die Vatikaan wil ook hê dat pelgrims vryelik kan rondbeweeg. As gevolg hiervan is Rome sterk gekant teen die skeidsmuur wat die Israelis bou. Beide state het onderhandelingsspanne wat gereeld besprekings met mekaar voer, en wat om die beurt plaasvind in Rome en Jerusalem. Die nuntius werk nie vanuit Jerusalem of Tel Aviv nie maar vanuit Jaffa.
Bestuur
Die Romeinse Curie (Latyn: curia romana) is die bestuurorganisasie van die Heilige Stoel.
Die Heilige Stoel beskik oor 'n grondwet genaamd die Regimini Ecclesiae Universae. Daarin word aan die pous (die staatshoof) volledige wetgewende, uitvoerende en regsprekende mag toebedeel.
'n Kommissie van kardinale o.l.v. die kardinaal-staatsekretaris voer die daaglikse bestuur van die Vatikaanstad uit. Die sentrale 'regering' van die Katolieke Kerk berus by die pous en die kollege van Kardinale.
Ekonomie
Die ekonomie van die Heilige Stoel is uniek; dit word finansieel ondersteun deur die jaarlikse bydrae van die wêreldwye kerk, katolieke stigtings en die opbrengste van spesiale insamelings, wat bekendstaan as Sint-Pieterspenning. Hieronder val die verkoop van posseëls, munte en toeristiese aandenkings, die heffing van toegangsgelde deur die museums en die verkoop van publikasies. 'n Groot deel van die inkomste word bestee aan liefdadigheidsprojekte in die Derde Wêreld, asook aan kerke wat in nood verkeer en slagoffers van oorlog of natuurrampe. Daarnaas word die ekonomie ondersteun deur inkomste uit onroerende goed, beleggings en die bankbedryf.
Die bestuur en inkomste van die Vatikaanstad staan in beginsel los van die van die Heilige Stoel. Staat en Kerk kom egter saam in die persoon van die pous.
Betsie van Niekerk
Betsie Van Niekerk (gebore 1956) is ’n Afrikaanse digter en jeugverhaalskrywer, wat die Sanlamprys vir Jeuglektuur met haar skryfwerk wen.
Lewe en werk
Elisabeth Van Niekerk is in 1956 op Vredendal in die Olifantsriviervallei gebore. Sy matrikuleer aan die Hoërskool Clanwilliam, waarna sy verder studeer aan die Universiteit van Stellenbosch. Hier verwerf sy die B.A.-graad in 1977, die B.A. Honneurs-graad in Afrikaans-Nederlands in 1978, die Hoër Onderwysdiploma in 1979 en in 1981 die M.A.-graad met lof oor enumerasie in die Afrikaanse poësie. Gedurende haar honneursjaar woon sy D.J. Opperman se letterkundige laboratorium by. Sy trou met Deon van Niekerk, predikant in die NG Kerk in Upington-Oos, en sy gee onderwys op die dorp. Die egpaar het ’n seun.
Skryfwerk
Sy debuteer met die digbundel “Ronkedoor”. Die titel beteken groot olifant, ’n naam wat vroeë jagters aan hierdie dier gegee het in navolging van sy waarskuwende getrompetter. Dit verwys ook na pionier of een wat afdwaal en sy dra die bundel op aan haar vader wat in die veertigerjare in Kenia navorsing gedoen het oor die tsetsevlieg. Die navorsing gaan gepaard met baie ontberinge en siekte, terwyl die natuur en boswêreld ’n onuitwisbare indruk op hom maak. Hierdie temas word goed uitgebou in die bundel, maar met ’n te duidelike Eurosentriese lewensbeskouing, sodat die onmiddellikheid van en wese van Afrika beskou word asof deur ’n toeris. Die bundel word in vyf afdelings verdeel. “Nekrologie” handel oor die siekte en dood van die jagter-navorser, met terugflitse uit sy lewe. Opmerklik is die knap gebruik van dierbeelde, soos in die gedig “Diagnose”. Die afdeling “Paria” ondersoek die onderliggende tema van ’n uitgeworpe eenling, nie net aan die hand van die navorser nie maar ook deur gebruik te maak van diere voorbeelde. In “Patrimonium” gaan die gedigte oor die aard van die vader se wêreld, veral in kontras met hoe die wêreld sedertdien verander het. Die digter probeer dan om die vergane wêreld in verse te herskep en die verteller word hier self ook ’n reisiger en jagter. Die vierde afdeling is “Eenloper”, waarin die digter onder druk van die vaderlike erfenis self ’n eenloper word op soek na die paradys van weleer. Die laaste afdeling is “Kreupelbos”, waarin berusting gevind word in die feit dat reservate die moderne surrogaat vir vergange se wilde natuur is. Verstegnies beïndruk sy met haar gebruik van metafore en haar deurkomponeer van temas in verskeie verse. Joan Hambidge bespeur egter in haar resensie in Insig van Februarie 1989 steeds ’n te sterk invloed van D.J. Opperman in die gedigte. ’n Opvolgbundel, “Eerste aarde”, word in 2003 vir publikasie afgekeur. Van haar gedigte word opgeneem in “Die Afrikaanse poësie in ’n duisend en enkele gedigte” en ook in ander versamelbundels soos “Sy sien webbe roer” en “Groen”. In 2020 word haar gedig ‘Legaat’ in Vers en vrou opgeneem.
Sy skryf ook jeugverhale. “Die Rooiberg is hol” is ’n avontuurverhaal vir jonger lesers. Gertjie en sy broer Ockert kuier by hul ouma op die plaas en klein Gertjie raak nuuskierig oor hoekom die Rooiberg verbode grond is. Intussen gaan Willem Troep op sy gereelde en geheimsinnige staptogte die Rooiberg in en Gertjie besluit om ondersoek in te stel. Na Willem Troep se dood ontrafel hy die geheim van die “wegsteekkind” Jannetjie met sy snaakse stappie en dom laggie en bring hom terug na sy ma. Sy ontdekking gee aanleiding tot vele belangrike insigte wat sy verdere ontwikkeling sal bevoordeel. Die trefsekerheid waarmee hierdie verhaal oor ’n verstandelik gestremde kind uit ’n kinderperspektief vertel word, maak daarvan iets besonders. Die boek word deur die uitgewer beskryf as “’n besonderse verhaal met literêre verdienste” wat ook geskik is vir tieners en volwassenes. Hierdie boek kry eervolle vermelding by die toekenning van die C.P. Hoogenhout-prys in 1992.
In “Gamkab” gaan die veertienjarige Louis, wat weens groepsdruk in die moeilikheid is oor motorradio-diefstal, alleen saam met sy pa op ’n kanovaart op die Oranjerivier. Die vaart sluit die Gamkab in, wat die gevaarlikste stroomversnelling op die roete is. Aanvanklik is hierdie uitstappie vir Louis ’n straf, maar gaandeweg moet hy wys wat regtig in hom steek. Uiteindelik kom pa en seun met veel beter begrip van mekaar by hul eindbestemming aan. Louis leer dat ’n mens maar bang mag wees en foute maak. Deur die gesamentlike ontberings word Louis se vreesagtigheid en gebrek aan selfvertroue geleidelik vervang deur ’n gevoel van daadkrag, moed en selfvertroue. ’n Keerpunt is wanneer Louis se pa in ’n troebel rivier induik en beseer raak, waarna Louis die verantwoordelikheid moet oorneem om kamp op te slaan en voor te roei. Hulle durf vele stroomversnellings aan, maar Gamkab is die gevaarlikste. Met Louis wat moet leiding neem lyk dit na ’n onmoontlike taak, maar die sukses lei eindelik tot sy innerlike heling en hy kry die krag om groepsdruk te kan weerstaan. “Gamkab” verower in 1996 die Sanlamprys vir Jeuglektuur en hierdie boek word ook vir skole voorgeskryf.
Haar kortverhaal “Die wonderbare dag” word opgeneem in die versamelbundel “Dit kom van ver af” onder redaksie van T.T. Cloete en van haar kortverhale verskyn ook periodiek in die tydskrif Weg.
Paraffien
Paraffien is 'n helder vlambare vloeistof wat verkry word wanneer ru-olie geraffineer word. Paraffien word algemeen as brandstof vir vliegtuie asook in sommige vuurpylenjins gebruik. Daarnaas word dit ook vir die kook van voedsel (paraffienstoof) en vir beligting (paraffienlampe) gebruik. In sommige lande staan paraffien as keroseen bekend.
Soleidae
Soleidae is 'n vis-familie wat hoort tot die orde Pleuronectiformes. Daar is 30 genera met ten minste 120 spesies wat hoort tot dié familie. Sewentien van die spesies kom aan die Suid-Afrikaanse kus voor.
Agtergrond
Die visse van die familie se koppe en lyf is baie plat. Die oë is langs mekaar aan die regterkant van die kop. Die dorsale vin begin by die oë en die bekken- en anale vinne is een vin wat by die bek begin. Die pektorale vinne is goed ontwikkel. Die familie verkies water nie dieper as 300 m nie en verkies sanderige of modderige bodems.
Genera
Die volgende genera word in Suid-Afrika gevind:
Bob Nolan
Bob Nolan (13 April 1908 – 16 Junie 1980) was 'n Amerikaanse akteur. Hy was bekend vir sy rolle in die rolprente Heart of the Golden West (1942), Close Encounters of the Third Kind (1977), The Big Lebowski (1998), en The Lone Ranger (2013).
Judy Kuhn
Judy Kuhn (gebore 20 Mei 1958) is 'n Amerikaanse aktrise en komponis. Sy is bekend vir haar rolle in die rolprente Pocahontas (1995), Day on Fire (2006), en Enchanted (2007).
Schwerin
Schwerin is die hoofstad van die Duitse deelstaat Mecklenburg-Voorpommere. Met 'n bevolking van 92 138 is dit die kleinste van Duitsland se sestien deelstaathoofstede en na Rostock die tweede grootste stad in Mecklenburg-Voorpommere.
Geografie
Schwerin lê in 'n meregebied in die weste van die deelstaat Mecklenburg-Voorpommere, aan die suidwestelike oewer van die Schwerinse Meer (Duits: Schweriner See). Die stadsgebied word deur uitgestrekte bosgebiede omring en beslaan naas die Schwerinse Meer 'n aantal ander mere soos die Heidensee, Ziegelsee, Medeweger See, Lankower See, Ostorfer See, Fauler See, Neumühler See, Burgsee, Pfaffenteich, Grimkesee en Große Karausche.
Die bewoners noem hulle stad dikwels "die stad van sewe mere en sewe woude", wat tans as 'n misleidende verwysing beskou kan word. Dit gaan terug op 'n tyd toe Schwerin nog 'n baie kleiner gebied beslaan het en slegs van sewe mere en uitgestrekte woude omring was. Met die uitbreiding van die stadsgebied het baie bosgebiede verlore gegaan.
Nogtans is 18,5 persent van Schwerin se huidige oppervlakte van 130 vierkante kilometer met woude bedek, en 28,9 persent word deur mere beslaan, en dis veral water en woude wat 'n besonderse karakter aan Schwerin gee. Die hoogte bo seevlak wissel van 38 meter vlakby die Schwerinse See tot 86,1 meter in die stadsbuurt Neumühle. Die grootste stede in die omgewing is Lübeck (sowat 54 kilometer noordwes van Schwerin) en Hamburg (94 kilometer wes van Schwerin).
Klimaat
Schwerin word deur 'n gematigde klimaat gekenmerk. Vanweë die gure noordoostelike winde is temperature gedurende lentetyd laer as in Noordwes-Duitsland, maar danksy die invloed van die nabygeleë Oossee (of Baltiese See) ervaar mens hier nie die somerhitte nie en geniet ook warmer temperature in die herfs.
Lys van Oseaniese atletiekrekords
Die artikel bevat 'n lys van atletiekrekords in Oseanië:
Schwerin
Klimaat
Die gemiddelde jaarlikse temperatuur in Schwerin is 8,4 °C, die verskil tussen die gemiddeldes van die warmste en die koudste maand beloop 17,2 °C. Die gemiddelde jaarlikse neerslag was in die periode tussen 1961 en 1990 621 millimeter.
Lys van Oseaniese atletiekrekords
Mans (opelug)
Tabel met Oseaniese atletiekrekords vir mans:
Vroue (opelug)
Tabel met Oseaniese atletiekrekords vir vroue:
Schwerin
Geskiedenis
Die eerste verwysings na Schwerin dateer uit die jare 1012/1018 (Zuarina) en 1170 (Zuerin, Zwerin, afgelei van Polabies zvěŕ, letterlik "wilde dier" + die agtervoegsel [-in] of zvěŕin "wildpark, dieretuin, stoetery"). Schwerin se naam gaan moontlik ook terug op die Slawiese god Svarog, sodat Swarzyn letterlik "Plek van Svarog" sou beteken. Die Duitse stad is in 1160 deur die Welfe-hertog Hendrik die Leeu gestig. In 1167 het dit die setel van 'n graafskap onder graaf Gunzelin von Hagen geword en is in 1358, ná die uitsterwe van die huis Gunzelin, aan die hertogdom Mecklenburg oorgedra.
Schwerin was vanaf die 15de eeu die setel van die hertogdom Mecklenburg-Schwerin wat in 1918 ontbind is. In die periode tussen 1763 en 1837 het egter Ludwigslust as die setel van die hertoë gedien.
Ná 1918 het Schwerin as die hoofstad van die Vrystaat Mecklenburg-Schwerin en sedert die einde van die Tweede Wêreldoorlog as die administratiewe sentrum van die deelstaat Mecklenburg gedien (die westelike gedeelte van Pommeren is destyds reeds by Mecklenburg ingesluit). Ná die ontbinding van die deelstate van die Duitse Demokratiese Republiek (DDR) in 1952 het Schwerin as die hoofstad van die distrik Schwerin gefungeer. Met die Duitse hereniging en die herskepping van deelstate in die gebied van die vroeëre DDR in 1990 het Schwerin weer as hoofstad van die nuwe deelstaat Mecklenburg-Voorpommere gedien.
George Takei
Gedurende die Tweede Wêreldoorlog is die destyds vyfjarige George Takei, ondanks die feit dat hy 'n boorling van Los Angeles met Amerikaanse burgerskap was, saam met sy familie in 'n interneringskamp aangehou net omdat hulle van Japannese afkoms was.
Schwerin
Geskiedenis
Ná die Duitse hereniging is die historiese stadskern saam met ander stadsbuurte vanaf 1991 omvattend gerestoureer. Daarnaas word ook die woonstelblokke, wat uit die DDR-tydperk dateer, tans opgeknap.
George Takei
When I was five years old, I had one of the most egregious failures of our democracy thrown in my face.
Art Baker (akteur)
Art Baker (7 Januarie 1898 – 26 Augustus 1966) was 'n Amerikaanse akteur. Hy was bekend vir sy rolle in die rolprente Spellbound (1945), The Farmer's Daughter (1947), The Beginning or the End (1947), en Cause for Alarm! (1951).
Igbo
Igbo ([iɡ͡boː] Asụsụ Igbo, letterlik: "Igbo-taal") is 'n Niger-Kongo-taal in Wes-Afrika wat deur sowat 18 miljoen mense gepraat word. Dit word deur die Igbo-volk gepraat en is na Engels en saam met Hausa en Joroeba een van Nigerië se amptelike tale.
Igbo behoort tot die Benue-Kongo-tale en word – naas ander tale – hoofsaaklik in Suidoos-Nigerië, die gebied van die twee voormalige omstrede republieke Benin en Biafra, gepraat.
Igbo is 'n analitiese toontaal met 'n subjek-predikaat-objek-sintaks.
Kaalspruit
Die Kaalspruit is 'n spruit wat in die provinsie Mpumalanga in Suid-Afrika vloei. Dit sluit aan by die Vaalrivier voor dit deur die Grootdraaidam opgedam word, noordoos van Standerton.
Amélie Mauresmo
Amélie Simone Mauresmo (Frans: [ameli simɔn moʁɛsmo]; gebore 5 Julie 1979 in Saint-Germain-en-Laye, Frankryk) is 'n voormalige Franse tennisspeler.
Mauresmo het twee Grand Slam-titels by die Australiese Ope en Wimbledon gewen, en ook 'n silwermedalje tydens die Olimpiese Somerspele 2004 ingepalm. Sy was in 2006 vir 34 weke die nommer een tennisspeler op die WTA-ranglys. Sy het in Desember 2009 uitgetree.
Grand Slam-rekord
Die tabel toon Mauresmo se prestasie tydens elk van die Grand Slam-toernooie in vroueenkels waaraan sy deelgeneem het:
Montroux
Montroux is 'n besonder klein voorstad van Johannesburg, sowat 9 km noordwes van die stadsaal.
Montroux grens in die weste aan Risidale, in die noorde aan Linden, in die ooste aan Franklin Roosevelt Park en in die suide aan Northcliff. Dis uitgelê op die plaas Waterval en op 21 September 1955 geproklameer. Montroux is genoem na Aasvoëlkop, in die aangrensende Northcliff, waar ook die plaaslike NG gemeente, NG gemeente Aasvoëlkop, die naam van die 1 787 m hoë koppie dra. "Mont" is Frans vir berg. Die tweede deel van die naam is afgelei van die eienaar van die plaas, Frederick Johannes le Roux (1875–1963), se van.
Olimpiese Winterspele 1928
Die Olimpiese Winterspele 1928 (Duits: Olympische Winterspiele 1928, Frans:  Les IIes Jeux olympiques d'hiver, Italiaans: II Giochi olimpici invernali, Romansch: Gieus olimpics d'enviern 1928), amptelik bekend as die IIde Olimpiese Winterspele, is tussen 11 en 19 Februarie 1928 in St. Moritz, Switserland, aangebied. Dit was die eerste Winterspele wat nie in dieselfde land as die Somerspele gehou was nie. Die Olimpiese Somerspele 1928 is in Amsterdam, Nederland, aangebied.
Sporte
4 Olimpiese sporte is tydens die Spele beoefen. • 3
Deelnemende nasies
[[Lêer:1928 Winter Olympics countries.PNG|duimnael|400px|Kaart van deelnemende nasies in 1928:
]] Hier volg 'n alfabetiese lys van al die Nasionale Olimpiese Komitees wat deelgeneem het. Waar beskikbaar word die getal atlete per land in hakies aangedui: • 3
Getal medaljes
Hier is die top twaalf lande wat medaljes by die Spele verower het:
Trần Đại Quang
Trần Đại Quang (12 Oktober 1956 - 21 September 2018) was 'n Viëtnamese politikus wat die agtste president van Viëtnam was, in sy amp van 2 April 2016 tot sy dood in 2018. Trần Đại Quang is verkies tot die pos deur die Nasionale Vergadering van Viëtnam, en benoem deur sy voorganger Trương Tấn Sang wat uitgetree het uit kantoor. Trần Đại Quang was een van die land se topleiers, saam met die Sekretaris van die Kommunistiese Party, Nguyễn Phú Trọng (die de facto-leier).
Trần Đại Quang het op 26 Julie 1980 by die Kommunistiese Party van Viëtnam aangesluit en op 26 Julie 198 amptelik partylid geword. En vanaf 1997 word hy lid van die Politburo van die Kommunistiese Party van Vietnam en lid van die Sentrale Komitee van die party.
Op die 12de Kongres van die Kommunistiese Party van Viëtnam in Januarie 2016 is Trần Đại Quang as president van die Sosialistiese Republiek Viëtnam benoem en op 2 April 2016 deur die Nasionale Vergadering van Viëtnam bevestig. Op daardie dag het hy Trương Tấn Sang opgevolg. Op dieselfde dag het hy Nguyễn Xuân Phúc voorgestel as die nuwe regeringshoof. Hy is op 21 September 2018 in die amp oorlede aan 'n virussiekte, 61 jaar oud.
Gryseekhoring
Die gryseekhoring (Sciurus carolinensis) is 'n eekhoring wat in die Kaapstad omgewing voorkom. Die soogdier is inheems aan Noord-Amerika en is via Groot-Brittanje na Suid-Afrika ingevoer. Dit is 'n middelgroot knaagdier met 'n spikkelgrys pels, ligte pels en lang waaierstert. Hulle vreet meestal dennesaad en akkers.
Risidale
Risidale is 'n voorstad van Johannesburg (vroeër van Randburg), sowat 10 km noordwes van die stadsaal.
Dit grens in die weste aan Northcliff, in die noorde aan Blackheath, in die noordooste aan Linden en in die suidooste aan Montroux. Risidale is in 1948 op die plaas Waterval uitgelê, blykbaar op die mees noordelike uithoek van die plaas, en op 25 Februarie daardie jaar geproklameer. Dis genoem na J. Risi en Seuns, stigters van die Risidale Township Company. Die Engelsmedium-Laerskool Risidale is in werklikheid in Linden, oorkant die straat van Risidale af.
Sunette Viljoen
Sunette Stella Viljoen (Rustenburg, 6 Oktober 1983) is 'n Suid-Afrikaanse atleet wat in spiesgooi spesialiseer. Sy het ook vanaf 2000 tot 2002 in internasionale krieket vir die Proteas se vrouespan gespeel. Sy verteenwoordig haar vaderland tydens die Olimpiese Speles van 2004 in Athene, 2008 in Beijing, 2012 in Londen en 2016 in Rio de Janeiro.
Atletiek loopbaan
Viljoen het goud gewen by die 2009 Summer Universiade byeenkoms in Belgrado met 'n afstand van 62,52 meter in die spiesgooi vir vroue. Tydens die kwalifiseringsronde het sy 'n nuwe Afrikarekord van 65,46 meter opgestel, wat haar landgenoot Justine Robbeson se rekord van 63,49 m, wat in Februarie 2008 in Potchefstroom opgestel is, oorskry. Op 14 Junie 2010 verbeter Viljoen haar eie rekord deur 66,38 m by die Josef Odložil gedenkbyeenkoms in Praag te gooi.
Viljoen verower 'n silwermedalje tydens die IAAF Wêreldkampioenskappe in Daegu, Korea op 2 September 2011. Met 'n gooi van 68,38 m verbeter sy die Afrikarekord. Later verbeter sy weer die Afrikarekord na 69,35 m tydens die Adidas Grand Prix byeenkoms in New York in Junie 2012. Tydens die Olimpiese Spele 2012 behaal sy 'n vierde plek.
By die 2013 Wêreldatletiekkampioenskap in Moskou het Viljoen die sesde plek behaal met 'n afstand van 63,58 meter. In 2014 was sy tweede op die Statebondspele. Later in dieselfde jaar wen sy die Afrikakampioenskappe met 'n afstand van 65,32 m.
Tydens die Olimpiese Spele van 2016 in Rio wen sy die silwermedalje in die spiesgooi vir vroue.
Gryssuikerbekkie
Die gryssuikerbekkie (Cyanomitra veroxii) is 'n gelokaliseerde, algemene standvoël in kus- en rivierwoude. Die voël is 14 cm groot en weeg 11 - 15 gram. In Engels staan die voël bekend as die Grey sunbird.
Miemie van der Walt
duimnael|regs|200px|Miemie van der Walt, 1952.
Maria Magdalena (Miemie) van der Walt (gebore Henning, Burgersdorp, Kaapkolonie, 8 Mei 1891 – Potchefstroom, Suid-Afrika, 18 Mei 1965) was van Januarie 1910 tot haar man, ds. J.P. van der Walt, se dood in Augustus 1922 predikantsvrou van die Gereformeerde kerk Waterberg (Nylstroom) en haar volwasse lewe lank aktief in die Gereformeerde Kerk se verenigingslewe.
Hausa
Hausa (هَوُسَ of هَرْشَن هَوْسَ; Yaren Hausa of Harshen Hausa, letterlik: "Hausa-taal") is 'n Afro-Asiatiese taal in Wes-Afrika wat deur sowat 25 miljoen mense gepraat word. Dit word deur die Hausa-volk gepraat en is ná Engels en saam met Igbo en Joroeba een van Nigerië se amptelike tale. Hausa is ná Arabies, Frans, Engels en Swahili die belangrikste taal in Afrika.
Miemie van der Walt
Herkoms en huwelik
duimnael|links|300px|Die huwelik op [[28 Januarie 1910 op Fauresmith van ds. J.P. van der Walt en mej. Maria Magdalena Henning. Hy is gebore op 29 September 1878 op Ladybrand en sy op 8 Mei 1891 op Burgersdorp.]]
Hausa
Hausa is die belangrikste van die Tsjadiese tale en word naas ander tale hoofsaaklik in Noord-Nigerië en in Suidwes-Niger gepraat. Daar is ook sprekers in Benin, Ghana, Ivoorkus, Kameroen, Soedan, Tsjad en Togo.
Hausa is 'n analitiese toontaal met 'n subjek-predikaat-objek-sintaks. Hausa is tradisioneel in 'n gemodifiseerde Arabiese alfabet geskryf maar tans word veral 'n aangepasde Latynse alfabet gebruik.
Miemie van der Walt
Herkoms en huwelik
Miemie, soos sy genoem is, was die vierde dogter van A.G. Henning (1859–1932, die eerste kind wat gedoop is op die dag van die stigting van die Gereformeerde Kerk in die Kaapkolonie, 21 Januarie 1860 op die plaas Roosterhoek) en tant Hannie, wat vanaf omstreeks 1907 op die plaas Lemoenkloof in die distrik Fauresmith geboer het. Op 28 Januarie 1910 is sy op Fauresmith met ds. Van der Walt getrou. Hy was toe reeds 31 jaar oud en sy 18. Ds. Van der Walt was een van die groep studente van die Teologiese Skool Burgersdorp wat begin 1905 na Potchefstroom verhuis het. Hy het voor die Tweede Vryheidsoorlog teologie studeer, maar ná die oorlog ’n betrekking in die staatsdiens in Bloemfontein aanvaar en besluit om nie sy studie op Burgersdorp te hervat nie. Maar in Julie 1904 het hy hom geroepe gevoel om daarheen terug te keer weens die ernstige tekort aan predikante in die Gereformeerde Kerk. In Desember 1908 het hy sy proponentseksamen op Potchefstroom afgelê en in Januarie die beroep na die kombinasie Waterberg-Soutpansberg aanvaar, sy enigste werkkring.
Getroude lewe
duimnael|regs|280px|Mev. M.M. en ds. [[Johannes Petrus van der Walt|J.P. van der Walt.]]
Bibliografie van Roger Scruton
Hierdie is 'n lys van die gepubliseerde werke (in Engels) van die Engelse filosoof Roger Scruton. Geen van sy werke is al in Afrikaans vertaal nie.
Miemie van der Walt
Getroude lewe
Miemie van der Walt was dikwels alleen tuis omdat haar man destyds feitlik die hele Noord-Transvaal moes bedien. Dit het gebeur dat ds. Van der Walt soms tot ses weke aaneen van die huis afwesig was sonder dat enige tyding van hom ontvang is. Die egpaar moes onder uiters moeilike omstandighede arbei aangesien die gemeente nog moes worstel ná die Driejarige Oorlog en groot armoede geheers het. Aan die begin van sy bediening moes die dorp Nylstroom (waar die pastorie was) telkens onder kwarantyn geplaas word weens die ooskuskoors. Ook was daar destyds nog baie malaria. Met ds. Van der Walt se inseëning op 3 April 1909 is die dorp juis net ’n paar dae voor die plegtigheid onder kwarantyn geplaas met die gevolg dat die kerkraad nie ’n kworum kon vorm nie en die plegtigheid uitgestel moes word om eers nog ’n kerkraadslid te gaan haal, sowat 50 myl (80 km) van die dorp af, sodat die kerkraad voltallig kon wees. Hyself het ook aan die begin van sy bediening ernstig siek geword, wat vir hom ’n swaar beproewing was; dog het hy die arbeid met ywer en moed voortgesit.
Die werk was moeilik weens die groot afstande wat met primitiewe vervoermiddels afgelê moes word. Destyds was ossewaens die enigste vervoermiddel en gevolglik moes Nagmaalsviering en belydenis op ander plekke in die distrik gehou word en is gebruik gemaak van tente om die lidmate te huisves.
Ná haar man se dood
duimnael|links|230px|Ds. J.P. en mev. Miemie van der Walt en hul drie seuns (van links): Andries (jonk oorlede), Hansie en Tjaart. duimnael|regs|300px|Die weduwee M.M. van der Walt met haar ses kinders in die jaar van haar man se dood (1922). Die seuntjie wat in die middel staan, was die oudste, Tjaart. Sy broer Hansie is regs van hom. Die dogters is waarskynlik van links: Anna, Liberta op die arm, Cecilia en Attie. Die jongste seun, Andries Gerhardus Henning, is dood voor sy sesde jaar. Hy het lang blonde hare gehad.
Miemie en J.P. van der Walt was net 12 en ’n half jaar getroud, want op 2 Augustus 1922 is hy, 27 dae voor sy 44ste verjaardag, in Johannesburg (waarheen hy op advies van sy dokter gegaan het vir ’n mediese ondersoek) aan kanker oorlede ná ’n bittere lyding. Hy is op 5 November op Nylstroom begrawe. Uit hul huwelik is sewe kinders gebore: drie seuns (van wie Andries jonk oorlede is) en vier dogters. Ds. Van der Walt se opvolger in Waterberg, ds. Hendrik Johannes Venter, was getroud met Liberta Henning, 'n suster van Miemie.
So is Miemie van der Walt op 31-jarige leeftyd nagelaat met ses kinders, van wie die oudste 11 jaar en die jongste ses maande oud was. Die versorging en opvoeding van die jong kinders was vir die predikantsweduwee met 'n karige inkomste vanselfsprekend 'n groot taak. Sy het daarna nog op Nylstroom bly woon tot Januarie 1931, toe sy met haar gesin na Potchefstroom verhuis met die oog op haar kinders se opvoeding. (Haar suster, mev. Vorster, het die jongste versorg.) Van 1934 tot 1936 het sy op Bloemfontein gewoon en in 1936 is sy weer na Potchefstroom waar sy by haar dogter ingewoon het.
Ida Bosman skryf in die gedenkboek Die Gereformeerde Vrou 1859–1959: "Mev. Van der Walt het 'n baie moeilike tyd deurgemaak, maar die Bybelwoord het ook vir haar bewaarheid geword: 'Wie op die Here vertrou sal nie beskaam word nie.'"
Breër betrokkenheid
duimnael|regs|240px|Miemie van der Walt se grafsteen in die ou begraafplaas op Nylstroom.
Miemie van der Walt het besonder belanggestel in die verenigingslewe van haar kerk en jare lank in verskeie besture gedien. Toe die Gereformeerde Sustersvereniging (GSV) van Potchefstroom in 1931 gestig word, was sy die saamroepster van die lektuurkomitee. Sy was ook een van die stigters van die Algemene Gereformeerde Sustersvereniging wat in 1932 op Potchefstroom tot stand gekom het. 'n Tyd lank was sy voorsitster van die GSV Potchefstroom en met die afstigting van die gemeente Potchefstroom-Noord het sy daar ook weer as adjunk-voorsitster gedien. Hoewel haar gesondheid met die klim van die jare nie van die beste was nie, het "tant Miemie", soos sy op Potchefstroom bekendgestaan het, nog altyd in die verenigingslewe aktief gebly.
Sy het nooit hertrou nie en was dus amper 43 jaar lank ’n weduwee. Ná haar afsterwe, 10 dae ná haar 74ste verjaardag, is Miemie van der Walt langs haar man op Nylstroom begrawe.
Thaise basilie
Thaise basilie (Viëtnamees: húng quế) (Ocimum basilicum) is 'n soort basilie wat van Suidoos-Asië afkomstig is, en gekweek word om sekere uitstaande kenmerke te besit. Dit word wydverspreid deur Suidoos-Asië benut, en sy geur en smaak, beskyf as anys- en likories-agtig en effens spesery-agtig, is stabieler onder hoë of lang kooktemperature as soetbasilie.
Die Thaise basilie het klein, smal blare, pers stamme en pienk-pers blomme.
John Nolan (Amerikaanse akteur)
John Nolan (30 April 1933 – 7 April 2000) was 'n Amerikaanse akteur. Hy was bekend vir sy rolle in die rolprent The Big Mouth (1967) en in die televisiereekse McHale's Navy (1962), The Brady Bunch (1969), en Simon & Simon (1981).
Wiets Beukes
Wiets Beukes is joernalis, redakteur van Die Burger en 'n Afrikaanse skrywer.
Inlynvyfsilinder
Die inlynvyfsilinderenjin of reguit-vyf-enjin is 'n tipe binnebrandenjin met al vyf silinders in 'n reguit lyn gemonteer, of in 'n gelyke vlak bo/langs die krukas. Die enkelbank silinders kan gerig word in óf 'n vertikale óf 'n skuinsvlak met al die suiers wat 'n gemeenskaplike krukas aandryf. Waar dit skuins teen 'n hoek geplaas is, word dit soms 'n skuinsvyf genoem. In 'n spesifikasie, grafiek of wanneer 'n afkorting gebruik word, word 'n inlynviersilinder enjin gelys óf as I5 of L5. Hierdie uitleg is 'n kompromie tussen die kleiner inlynviersilinderenjin en die groter reguit-6.
Wiets Beukes
Lewe en werk
Wiets Daniël Beukes is op 25 Augustus 1927 op die plaas De Poort aan die Osspruit in die distrik Brandfort in die Vrystaat gebore. Sy ouers is Wiets Beukes en Nonnie Duvenhage. Nadat hy die plaasskool Vlakfontein vir sy laerskoolopleiding bygewoon het, gaan hy na die Sekondêre Skool op Brandfort (tans bekend as Hoërskool Staatspresident Swart), waar hy matrikuleer. In sy matriekjaar verower hy die goue Dux-medalje by sy skool. Sy vader is vroeg oorlede, waarna hy sy weduwee moeder getrou bystaan. Hy studeer verder aan die Universiteit van die Oranje-Vrystaat, waar hy in 1947 die B.A.-graad en in 1948 die B.A. Honneurs-graad in Afrikaans-Nederlands met lof behaal. Op universiteit is hy redakteur van die studentetydskrif Irawa en is hy lid van die Studenteraad en voorsitter van die Lettere-vereniging.
Inlynvyfsilinder
Henry Ford het 'n inlynvyfsilinderenjin in die laat 1930's tot vroeë 1940's ontwikkel vir 'n ekonomiese kompakte motorontwerp, maar dis toe nooit geprodukseer nie, as gevolg van die swak vraag na klein motors in die Verenigde State.
'n Inlynvyfenjin het eers in produksie getree vir passasiersmotors toe Mercedes-Benz die OM617-dieselenjin ontwikkel het in 1974. Die eerste produksie petrolinlynvyf was die 2,1 R5 wat deur die Volkswagengroep bekendgestel is in die Audi 100 teen die einde van die 1970s, 'n ontwikkeling wat aangevuur is deur die suksesvolle Audi Quattro wêreldtydrenmotor.
Wiets Beukes
Lewe en werk
Vanaf 1 Januarie 1949 is hy verbonde aan die redaksie van Die Volksblad in Bloemfontein, waar hy verskeie kere parlementêre verslaggewer is en ook politieke skrywer en algemene nuusman. Hy doen baanbrekerswerk in die vyftigerjare met die vestiging van Die Volksblad se redaksionele kantore in Welkom, die Goudveld – Kroonstadgebied en op Klerksdorp. In 1957 word hy aangestel as assistent tot die redakteur en in 1970 word hy bevorder tot assistent-redakteur. Sedert begin 1976 is hy assistent-redakteur by Die Burger in Kaapstad en word in 1977 redakteur van hierdie koerant, ’n posisie wat hy tot met sy aftrede in Augustus 1990 beklee. Na sy aftrede is hy in beheer van die Nasionale Pers se geskiedenis-afdeling, waar hy redakteur is van die boekstawing van die maatskappy se geskiedenis. Hy onderneem verskeie buitelandse reise vir studie- en verlofdoeleindes en besoek onder meer Europa, Suid-Amerika, Rhodesië, Zambië en Mosambiek. Hy is ongetroud en gaan bly na sy aftrede in die La Provence-oord in Welgelegen in die Kaap. Hy besit ook ’n strandhuis op Franskraal.